Lusismo

Lusismoa Galizian aldaera lusofono bat mintzatzen dela aldezten duen pentsamendu korrontea eta gizarte mugimendua da. Galiziera, horren arabera, Portugalen, Brasilen, Angolan, Mozambiken edo Ginea-Bissaun hitz egiten den hizkuntza bera da: portugesa deitu ohi dena, alegia.

Lusismoa erreintegrazionismoari oso loturik dago, eta horregatik bi korronteok batera aipatzen dira askotan, luso-erreintegrazionismo izenarekin. Erakunde askotan (Movimento Defesa da Linguan, adibidez), gainera, bi ikuspegi horietako lagunek batera lan egiten dute, arazorik gabe. Hala ere, erreintegrazionistek galizierarentzat idaztarau propioa aldezten dute (galiziera-portugesa diasisteman oinarrituta) pixkanaka portuges-galiziar hizkuntzaren gainerako aldaeretara gerturatzen joateko; lusistek, berriz, galiziera portugesaren idaztarauekin idaztearen alde egiten dute.

2008ko irailaren 20an, Galiziako sektore lusistak Portugesaren Galiziako Akademia (Academia Galega da Língua Portuguesa) sortzearen aldeko elkartea eratu zuten.

Ikus, gainera 
 Erreintegrazionismoa
 Lusofonia

Kanpo estekak 
  Associação de Amizade Galiza-Portugal
  Academia Galega da Língua Portuguesa

Galiziera